钦定古今图书集成/历象汇编/岁功典/第045卷 > 《农政全书》 > 农事占候
## 钦定古今图书集成/历象汇编/岁功典/第045卷 > 《农政全书》 > 农事占候

四月以清和天气为正，　必作寒数日，谓之麦秀寒，
即《月令》麦秋至之候。　夏至日风色看交时，最要紧，
屡验。　月中看鱼散子占水，黄梅时水边草上，看散
子高低，以卜水增止。　立夏日看日晕，有则主水。谚
云：“一番晕添一番湖塘。”是夜雨损麦，谚云：“二麦不怕
神共鬼，只怕四月八夜雨。”大抵立夏后夜雨多，便损
麦盖。麦花夜吐，雨多花损，故麦粒浮秕也。　是月内
日暖夜凉，主少水。谚云：“日暖夜寒，东海也。”干虹见，米
贵。